Foto’s: Erge haelstorm tref SecundaHaelstorm in Secunda Die foto’s volg onderaan die berig. ‘n Leser het foto’s van die haelstorm wat Secunda, Mpumalanga, Maandag 28 Oktober 2013 getref het, vir Maroela Media aangestuur. Die hele land kan vir die res van die week reënweer verwag, het Weather SA Dinsdag gesê. “Laedrukweersomstandighede wat Suid-Afrika Woensdag nader sal geïsoleerde en wydverspreide donderstorms oor die suidelike en suid-westelike streek veroorsaak,” het Jan Vermeulen, weervoorspeller, gesê. “Verdere donderstorms word ook oor die noordelike en oostelike streke verwag.” Temperature behoort van Woensdag af oor die westelike en suidelike gedeeltes van die land te daal. Die sentrale deel van die land behoort van Donderdag af koeler weer te ervaar “Reëntoestande sal na verwagting Vrydag in Gauteng en die Vrystaat opklaar, terwyl die noordelike en oostelike gedeeltes van die land nog tot Sondag reën te wagte kan wees,” het Vermeulen bygevoeg. Het jy ook foto’s? Stuur gerus na [email protected] Klik telkens op die foto om ‘n groter weergawe daarvan te sien.